  Виталий Пронин Удмуртилэн Тӧроезлэсь ужзэ быдэсъясь Александр Бречалов Симонихаын улӥсьёсын вераське.Со сярысь Удмуртилэн Тӧроезлэсь ужзэ быдэсъясь Александр Бречалов Сарапулысь кивалтэтэн кенешон ортчытӥз.Симонихаын та дырлы улэ 38 мурт, соос пӧлысь тросэз пенсие потэмъёс. Трос аръёс ӵоже ни гуртын ӧвӧл эмъюрт но, школа но, магазин но, уж но. Калык улэ куашкан калэ вуэм юртъёсын. Федерал программая но, адямиосты выль юртъёсы улыны выжтыны уг луы, уго тросэзлэн ӧвӧл улон интызылы документъёссы.- Матысь дыре ми шедьтомы юристъёсты, соос тӥледлы вералозы, кыӵе документъёс бичано, судэ вазиськыны юрттозы, - калыклы вазиськиз Александр Владимирович. - Ваньмыз та дунтэк луоз.Котырес ӝӧк сьӧрын Александр Бречалов Сарапулысь кивалтэт азе чурыт ужпумъёс пуктӥз. Пусйиз, коньдон ӧвӧл шуыса, киосты лэзьяса пуконо ӧвӧл, уже выль амалъёсты кутоно. Вуоно арняе гуртоос доры эмъюрттэт лэзёно, сиён-юон вуттоно. Гуртоослы документъёс лэсьтыны юрттӥськоно.Уго Кам тудӟытозь, кылиз на ог 2 арня. Соку гуртэз ву котыртоз, сое шормуӵлы пӧрмытоз, 2 толэзь ӵоже гуртоос дорысьтызы потыны уз быгатэ ни.Тодады вайытом, Симонихаын кылдэм ужпумез таяз арняе ӝутӥз  "Удмурт Кенеш" огазеяськонлэн вице-президентэз Алексей Серебернников. Со Санкт-Петербургын пресс-конференция дыръя,  Россилэн Президентэзлы Владимир Путинлы юан сётӥз.http://udmdunne.ru/2017/04/udmurtiys-yuan-vuiz-vladimir-putin-doroz/Мария Векшина Туспуктӥз Э. Карипов Теги: Удмуртиезазинтон  